Túrakód: G005\_02 / Táv.: 7,5 / Frissítve: 2018-03-08

Túranév: Szentes / Szentesi Szivattyútelep #1

Leírás:

7,5 km-es kirándulásunk kiépített kerékpárúton vezet.

Utunk célállomása a Szentesi Szivattyútelep, de emellett lehetőségünk adódik kiegészítő programok beiktatására is.

Kirándulásunkra a Széchenyi liget kapuja elől indulunk *(úp.: 000iep)* Csongrád felé *(ÉÉNY)* a kerékpárúton. Ennek vonalát és a zöld körút turistajelzést követve felballagunk a Tisza töltésére a 71,1-es tkm-nél. Eközben tizenegy útkereszteződésen kelünk át, melyből kettő körforgalom, és emiatt még alaposabb körültekintést igényel!   
A kirándulás egésze alatt figyelemmel kell lennünk a kerékpárforgalomra!

A Damjanich laktanya sarkánál, a város szélén megtekinthetjük a Lengyel pilóták emlékművét *(úp.: 020kozta)*.  
A töltéskoronán turisztikai információs tábla tájékoztat a környék látványosságairól, érdekességeiről.

Továbbhaladva 400 m-t, a 71,5 tkm-nél kell lemennünk a töltésről. Célállomásunk a 451-es főút túloldalán található.   
A zöld színű nagykapu a Szentesi Szivattyútelep bejárata  
*(Szentes, Felső-rét 55., úp.: 019muze)*.   
Látogatásához előzetes időpont-egyeztetés szükséges!   
*(Telefon: 30/633-8113, vagy 62/599-599/21-850 mellék.)*

Miután megtekintettük mind a beltéri, mind a kültéri látnivalókat, érdekességeket, indulhatunk vissza.

A főúton át-, a töltésre felbaktatva és az idevezető utat követve visszajuthatunk kiindulási pontunkra. Közben kiegészítő programok beiktatására nyílik lehetőségünk.

A tiszai strandra vezető rámpát elérve, ha lesétálunk a „macskaköves” úton a gát ártéri oldalára, *(track: G005o021)* az egyenes útszakasz végénél jobbra kanyarodva a St. Jupát Sportegyesület Vízitelepét láthatjuk *(úp.: 001telep)*.   
Itt túrakenut is tudunk igényelni, ha szeretnénk aktív vízi programmal megkoronázni a napot.

Tovább bandukolva az úton, 950 m megtételét követően érjük el a Tiszai Partfürdő területét. A betonutat és a nyomvonalat követve a Paca büfé mellett tudunk lejutni a homokos, fürdőzésre alkalmas vízpartra.   
A területen ártézi kút található *(úp.: 003viz)*.

Feldolgozták: Virág Olga, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*